

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na mimoriadne rokovanie Mestského zastupiteľstva v Starej Ľubovni**

**Číslo: VI/2019**

**Dňa: 20.06.2019**

**K bodu programu:** **č. 9**

**Názov materiálu: Projekt „Prístavba k hasičskej zbrojnici v Starej Ľubovni“ - schválenie podania žiadosti o poskytnutie dotácie a spolufinancovania projektu.**

**Materiál obsahuje**: Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Materiál vypracovali:** Mgr. Ivana Vrbjarová

projektový referent

**M a t e r i á l p r e r o k o v a n ý**

* na zasadnutí Komisie výstavby, regionálneho rozvoja a životného prostredia 12.06.2019 – prijaté uznesenie:

Komisia o d p o r ú č a  MsZ schváliť v zmysle predloženého návrhu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie žiadosti o poskytnutie dotácie zo štátneho rozpočtu prostredníctvom rozpočtovej kapitoly Ministerstva vnútra SR za účelom realizácie projektu **„Prístavba k hasičskej zbrojnici v Starej Ľubovni“**, realizovaného v rámci výzvy Ministerstva vnútra Slovenskej republiky, výzva číslo V. Prezídium Hasičského a záchranného zboru 2019, ktorého ciele sú v súlade s platným Programom rozvoja mesta Stará Ľubovňa na obdobie 2015 – 2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie povinného spolufinancovania realizovaného projektu t. j. min. 5% z celkových oprávnených výdavkov;
4. zabezpečenie financovania neoprávnených výdavkov projektu predstavujúcich rozdiel medzi celkovými výdavkami projektu a celkovými oprávnenými výdavkami projektu.

**D ô v o d o v á s p r á v a**

Jednou z povinných príloh k žiadosti o dotáciu je aj príloha č. 11 Doklad o zabezpečení spolufinancovania vo výške najmenej 5% z celkových výdavkov. Spolufinancovanie projektu znamená, že žiadateľ má zabezpečené finančné prostriedky na spolufinancovanie výdavkov projektu, pričom výška spolufinancovania projektu zo strany žiadateľa sa stanovuje minimálne ako rozdiel medzi celkovými oprávnenými výdavkami projektu a žiadanou dotáciou. V rámci tejto prílohy sa od subjektov územnej samosprávy vyžaduje uznesenie mestského zastupiteľstva. Žiadosť o dotáciu na realizáciu vyššie uvedeného projektu sa pripravuje s plánovaným príspevkom zo štátneho rozpočtu Slovenskej republiky prostredníctvom kapitoly Ministerstva vnútra SR nasledovne:

* 95 % Štátny rozpočet SR, rozpočtová kapitola Ministerstva vnútra SR
* 5 % Žiadateľ – Mesto Stará Ľubovňa

Predmetom žiadosti o dotáciu je prístavba dobrovoľnej hasičskej zbrojnice v Starej Ľubovni, vďaka ktorej sa zväčší priestor pre garážovanie v existujúcej hasičskej zbrojnici. Maximálna výška dotácie je 30 000 €. Rozpočtované náklady na prístavbu k hasičskej zbrojnici sú vo výške 17 725,84 € s DPH. Žiadosť o dotáciu sa bude podávať na Ministerstvo vnútra SR, Prezídium Hasičského a záchranného zboru v termíne do 21.06.2019 (výzva na podávanie žiadostí o dotáciu bola vyhlásená 07.05.2019).