

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Materiál na rokovanie Mestského zastupiteľstva v Starej Ľubovni

**Číslo:** Vl/2019

**Dňa:** 20.06.2019

**K bodu programu:** **č.13**

**Názov materiálu: Návrh zmeny VZN č. 63 o poskytovaní opatrovateľskej služby a poskytovaní finančného príspevku na sociálnu pomoc**

**Materiál obsahuje**: Návrh uznesenia

Dôvodová správa

Návrh zmeny VZN č. 63

**Materiál vypracovala**

**a predkladá:**  Mgr. Mária Raššová

ved. odd. sociálnych vecí a bytovej politiky

**Podpis: \_\_\_\_\_\_\_\_\_\_\_\_\_\_\_\_\_\_**

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

zmenu VZN č. 63 o poskytovaní opatrovateľskej služby a poskytovaní finančného príspevku na sociálnu pomoc v zmysle predloženého návrhu.

**D ô v o d o v á s p r á v a**

Predložený návrh všeobecne záväzného nariadenia (ďalej len „nariadenie“) navrhuje novú cenovú jednotku za poskytovanie opatrovateľskej služby za 1 hodinu opatrovania, ktorá vychádza z ekonomických nákladov a zohľadňuje začatie projektu. Vymedzuje podmienky platieb za túto službu, spôsob odhlasovania služby. Pri finančných príspevkoch na pomôcku a monitorovacie zariadenie upresňuje niektoré pojmy. V prípade stavovania dôchodcov došlo k úpravám finančných pásiem pre posudzovanie nároku na príspevok od mesta s ohľadom na  meniacu sa výšku dôchodkov. Návrh upravuje aj termín platieb za stravovanie, miesto, kde je možné platby uskutočniť, pričom berie do úvahy požiadavku bezbariérovosti.

****

**MESTO STARÁ ĽUBOVŇA**

Mesto Stará Ľubovňa na základe ustanovenia § 6 zákona č. 369/1990 Zb. o obecnom zriadení v znení neskorších predpisov a v zmysle ustanovenia zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov vydáva t o t o

**Všeobecne záväzné nariadenie č. 63**

**O POSKYTOVANÍ OPATROVATEĽSKEJ SLUŽBY**

**A POSKYTOVANÍ FINANČNÉHO PRÍSPEVKU**

**NA SOCIÁLNU POMOC**

**Návrh tohto všeobecne záväzného nariadenia v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov:**

|  |  |
| --- | --- |
| Vyvesený na úradnej tabuli mesta dňa: | 04.06.2019 |
| Zverejnený na internetovej stránke mesta dňa: | 04.06.2019 |
| Dátum začiatku lehoty na pripomienkové konanie: | 04.06.2019 |
| Dátum ukončenia lehoty pripomienkového konania: | 15.06.2019 |
| Vyhodnotenie pripomienok k návrhu VZN uskutočnené dňa: | 17.06.2019 |

Pripomienky zaslať:

* **písomne na adresu:**  Mesto Stará Ľubovňa, Mestský úrad, Obchodná 1,

064 01 Stará Ľubovňa

* **elektronicky na adresu:** [katarina.zeleznikova@staralubovna.sk](mailto:katarina.zeleznikova@staralubovna.sk)

maria.rassova@staralubovna.sk

Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené.

**Schválené všeobecne záväzné nariadenie:**

|  |  |
| --- | --- |
| Na rokovaní MsZ v Starej Ľubovni: |  |
| Vyhlásené vyvesením na úradnej tabuli: |  |
| VZN nadobúda účinnosť dňom: |  |

****

**MESTO STARÁ ĽUBOVŇA**

Mesto Stará Ľubovňa na základe ustanovenia § 6 zákona č. 369/1990 Zb. o obecnom zriadení v znení neskorších predpisov a v zmysle ustanovenia zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov vydáva t o t o

**Všeobecne záväzné nariadenie č. 63**

**O POSKYTOVANÍ OPATROVATEĽSKEJ SLUŽBY**

**A POSKYTOVANÍ FINANČNÉHO PRÍSPEVKU**

**NA SOCIÁLNU POMOC**

**schválené uznesením MsZ č. XXXII/2018 pod č. 816 zo dňa 19.04.2018**

**úpravy a doplnky : uznesenie MsZ č. ............ zo dňa ............**

**Článok 1**

**Úvodné ustanovenia**

Toto všeobecne záväzné nariadenie (ďalej len „VZN“) sa vzťahuje na poskytovanie sociálnej služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku a poskytovanie finančného príspevku na sociálnu pomoc na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku.

VZN upravuje pôsobnosť Mesta Stará Ľubovňa vo veciach:

1. rozhodovania o odkázanosti na sociálnu službu,

2. poskytovania opatrovateľskej služby,

3. finančných príspevkov na:

1. požičiavanie pomôcok,

### na zabezpečenie služby s použitím telekomunikačných technológií a to monitorovanie a signalizácia potreby pomoci

1. stravovanie.

**Článok 2**

**Odkázanosť na sociálnu službu**

Postup pri podávaní žiadosti:

1. Žiadosť o posúdenie odkázanosti na sociálnu službu podáva fyzická osoba s trvalým pobytom na území mesta Stará Ľubovňa (ďalej len „obyvateľ“) na Mestský úrad v Starej Ľubovni, oddelenie sociálnych vecí a bytovej politiky.
2. Obyvateľ predloží sociálnemu pracovníkovi mesta *Žiadosť o posúdenie odkázanosti na sociálnu službu* a *Lekársky nález na účely posúdenia odkázanosti na sociálnu službu* vyplnený obvodným lekárom (tlačivá sú k dispozícii na oddelení sociálnych vecí a bytovej politiky a na webovom sídle mesta).

**Článok 3**

**Opatrovateľská služba**

1. Opatrovateľská služba sa poskytuje ako terénna sociálna služba v domácom prostredí obyvateľa, ktorý je odkázaný na pomoc inej fyzickej osoby, jeho stupeň odkázanosti je najmenej II podľa prílohy č.3 zákona o sociálnych službách a je odkázaný na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách podľa prílohy č. 4 zákona o sociálnych službách, na základe písomnej žiadosti žiadateľa o poskytovanie opatrovateľskej služby.
2. Opatrovateľská služba sa poskytuje formou terénnej sociálnej služby počas pracovných dní a pracovnej doby platnej na Mestskom úrade v Starej Ľubovni.
3. Mesto Stará Ľubovňa poskytuje sociálnu službu – opatrovateľskú službu - na základe zmluvy o poskytovaní opatrovateľskej služby.
4. Úhrada za opatrovateľskú službu je stanovená vo výške ~~1,30 €~~ 1,40 € za 1 hodinu výkonu opatrovateľskej služby. Úhrada je splatná od 10. dňa do 25. dňa ~~do posledného pracovného dňa~~ v nasledujúcom mesiaci prevodom z účtu v peňažnom ústave alebo v hotovosti na oddelení sociálnych vecí a bytovej politiky MsÚ.
5. Opatrovateľská služba sa poskytuje maximálne 7,5 hodiny denne.
6. Prijímateľ opatrovateľskej služby je povinný oznámiť prerušenie alebo ukončenie opatrovateľskej služby najmenej 5 pracovných dní vopred. V prípade, že prenajímateľ preruší opatrovateľskú službu bez ohlásenia, platí úhradu ako za poskytnutú službu. Výmimkou je hospitalizácia prijímateľa opatrovateľskej služby.

**Článok 4**

**Finančné príspevky**

Poskytovanie finančných príspevkov je dobrovoľná sociálna pomoc fyzickým osobám s trvalým pobytom na území mesta Stará Ľubovňana riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku (ďalej len „žiadatelia“).

1. **Finančný príspevok na požičiavanie pomôcok**
2. Finančný príspevok na **požičiavanie pomôcok** bude žiadateľovi priznaný na základe písomnej žiadosti a potvrdenia lekára o potrebe pomôcky, alebo na základe posudku ÚPSVaR o odkázanosti na konkrétnu pomôcku, prípadne právoplatného rozhodnutia o odkázanosti na sociálnu službu a  na základe písomnej zmluvy o poskytovaní sociálnej služby medzi žiadateľom a poskytovateľom služby.
3. Výška finančného príspevku na jednotlivé pomôcky sa poskytne na základe prieskumu trhu poskytovateľov sociálnej služby v oblasti poskytovania pomôcok v okrese Stará Ľubovňa, ~~ktorí poskytujú sociálnu službu - Poskytovanie pomôcok v okrese~~ ,a to výške najnižšej ceny úhrady za konkrétnu pomôcku.
4. Príspevok sa poskytuje na základe písomnej zmluvy medzi žiadateľom a Mestom Stará Ľubovňa, najviac po dobu 6 mesiacov.

### Finančný príspevok na zabezpečenie služby s použitím telekomunikačných technológií a to monitorovanie a signalizácia potreby pomoci

1. Monitorovanie a signalizácia potreby pomoci je sociálna služba poskytovaná žiadateľovi, ktorý má nepriaznivý zdravotný stav, s cieľom zabrániť vzniku krízovej sociálnej situácie alebo zabezpečiť jej riešenie.
2. Finančný príspevok bude žiadateľovi priznaný na základe písomnej žiadosti, ~~právoplatného rozhodnutia o odkázanosti na sociálnu službu~~, ~~s najmenej III. stupňom~~ odkázanosti a dohody ~~medzi žiadateľom a poskytovateľom služby~~ potvrdenia lekára o potrebe pomôcky a  na základe písomnej zmluvy o poskytovaní sociálnej služby medzi žiadateľom a poskytovateľom služby.
3. Príspevok žiadateľovi vo výške 10 eur mesačne, sa poskytuje mesačne ~~na základe písomnej dohody~~ a  na základe písomnej zmluvy o poskytovaní sociálnej služby medzi žiadateľom a Mestom. ~~medzi žiadateľom a Mestom Stará Ľubovňa.~~
4. ~~Žiadateľ je povinný preukázať účelnosť poskytovania finančného príspevku.~~

**4.3 Finančný príspevok na stravovanie**

1. Stravovanie zabezpečuje Mesto prostredníctvom stravovacieho zariadenia, ktoré bolo úspešné vo verejnom obstarávaní, a to počas pracovných dní.
2. O príspevok na stravovanie môže požiadať žiadateľ, ktorý je

- poberateľom starobného dôchodku, **alebo**

- poberateľom invalidného dôchodku (invalidita podľa právoplatného rozhodnutia alebo posudku Sociálnej poisťovne s mierou poklesu vykonávať zárobkovú činnosť nad 70%).

1. Príspevok Mesta je 1,00 € pre ~~žiadateľa-~~ jednotlivca do výšky príjmu ~~450 €,~~ 600 € pre spoločne posudzované osoby do výšky príjmu ~~650 €.~~ 900 €.
2. Na základe písomnej žiadosti a po splnení ustanovených podmienok uvedených v bode b) a c) Mesto poskytne žiadateľovi príspevok 1,00 € na 1 stravnú jednotku.
3. Žiadateľ, ktorému bol schválený príspevok, uhrádza rozdiel medzi výškou stravnej jednotky a príspevkom Mesta ~~kúpou stravných lístkov~~, najviac v počte pracovných dní v nasledujúcom mesiaci. Žiadateľ, ktorému nebol schválený príspevok, uhrádza plnú výšku stravnej jednotky vysúťaženú Mestom Stará Ľubovňa.
4. Úhrada za stravu je splatná od 10. dňa do 25. dňa v nasledujúcom mesiaci prevodom z účtu v peňažnom ústave alebo v hotovosti v pokladni MsÚ.
5. Žiadateľ, ktorý má nárok na príspevok na stravovanie, je povinný bezodkladne ohlásiť na odd. sociálnych vecí a bytovej politiky každú zmenu, ktorá ovplyvňuje poskytovanie príspevku Mesta.
6. V prípade, že žiadateľ, ktorému bol schválený príspevok uvedie nepravdivé údaje, ktoré mali vplyv na poskytnutie finančného príspevku, je povinný poskytnutý príspevok v plnej výške vrátiť do 15 dní odo dňa zistenia nepravdivých údajov. Na vymáhanie neoprávnene vyplateného príspevku podľa predchádzajúcej vety sa vzťahujú príslušné ustanovenia zákona č. 40/1964 Zb. Občiansky zákonník o bezdôvodnom obohatení.
7. Mesto si vyhradzuje právo nevyplácať finančné príspevky podľa predchádzajúcich bodov v prípade ich vyčerpania v rozpočte schválených finančných prostriedkov v príslušnom rozpočtovom roku.

**~~Článok 5~~**

**~~Prechodné ustanovenie~~**

~~Doterajší poberatelia stravy z Domova pre seniorov v Starej Ľubovni (ďalej len „klienti“), s ktorým má Mesto uzatvorenú Zmluvu o poskytovaní stravovania dôchodcov do 30.04.2018, budú v období 01.05.2018- 31.07.2018 poberať stravu zo~~ *~~stravovacieho zariadenia~~* ~~s príspevkom 1,00 euro od Mesta Stará Ľubovňa. Počas tohto obdobia sa bude splnenie podmienok uvedených v bodoch~~ **~~4.3.2~~** ~~a~~**~~4.3.3~~** ~~nanovo prehodnocovať, pričom po uplynutí tohto obdobia, sa bude príspevok Mesta poskytovať iba žiadateľom, ktorí splnia tieto podmienky.~~

**Článok 5**

**Záverečné ustanovenia**

1. Toto VZN bolo schválené uznesením č. 816 z rokovania Mestského zastupiteľstva v Starej Ľubovni č. XXXII/2018 dňa 19.04.2018.
2. Toto VZN v zmysle § 6 ods. 8 zákona č. 369/1990 Zb. o obecnom zriadení v znení neskorších predpisov nadobúda účinnosť dňom 01.05.2018.
3. Zmena všeobecne záväzného nariadenia schválená uznesením MsZ ......... dňa .........., uznesenie č. ......... a nadobúda účinnosť dňa 01.09.2019.

**PhDr. Ľuboš Tomko, v. r.**

**primátor mesta**