***Zverejnené na úradnej tabuli mesta dňa :***

***Zverejnené na webovom sídle mesta dňa :***

**Mesto Stará Ľubovňa**

**v y h l a s u j e**

**obchodnú verejnú súťaž v zmysle § 9a ods. 1 písm. a/ zák. SNR č. 138/1991 Zb. o majetku obcí v znení neskorších predpisov s použitím § 281 a nasl. Obchodného zákonníka na podávanie najvhodnejšieho návrhu a uzatvoreniu kúpnej zmluvy na predaj nehnuteľného majetku mesta.**

**PODMIENKY OBCHODNEJ VEREJNEJ SÚŤAŽE**

**I.**

**Úvodné ustanovenie**

Predaj nehnuteľností sa uskutoční v súlade s platnými právnymi predpismi, Zásadami hospodárenia a nakladania s majetkom mesta Stará Ľubovňa a uznesením č. .......... Mestského zastupiteľstva mesta Stará Ľubovňa č. ..................... zo dňa ........................

**II.**

**Predmet obchodnej verejnej súťaže**

Predmetom obchodnej verejnej súťaže je výber najvhodnejšej ponuky na kúpu hnuteľností a to technologických strojov, zariadení a chladiacej technológie ľadu na zimný štadión „tak ako stoja a ležia“ a uzatvorenie kúpnej zmluvy na hnuteľný majetok mesta a to:

* Technologické stroje, zariadenia a chladiaca technológia ľadu na zimný štadión

|  |  |
| --- | --- |
| **ZARIADENIA TECHNOLÓGIE** | **ks** |
| Tepelné čerpadlo ABC 200, Qo = 220,7 kW | 1 |
| Expanzná nádoba Reflex S 200 + príslušenstvo | 1 |
| Akumulačný zásobník FHFW 1500 l + izolácia | 1 |
| 1 |
| Expanzná nádoba Reflex G800 + príslušenstvo | 1 |
| Zásobník SF 1500 l + izolácia + plast + elektrický dohrev + vybavenie | 1 |
| Reglyk 405 + 400 l nádrž + čerpadlo | 1 |
|  |
| SPOLU ZARIADENIA TECHNOLÓGIE |  |
| MANTINELY A PRÍSLUŠENSTVO PRE HLAVNÚ PLOCHU |  |
| Mantinelové hradenie typu KANADA 56x26 m | 1 |
| Nadstavba ochranných bezpečnostných skiel | 1 |
| Krytie reklám | 1 |
| Ohradenie a zasklenie striedačiek pre hráčov | 1 |
| Ohradenie a zasklenie trestných lavíc a priestoru pre časomeračov | 1 |
| Lavice pre hráčov | 1 |
| Bránky pre ľadový hokej | 2 |
| SPOLU MANTINELY A PRÍSLUŠENSTVO PRE HLAVNÚ PLOCHU |  |
| POTRUBIA A ARMATÚRY, IZOLÁCIE A MONTAŽNÝ MATERIÁL |  |
| Uzatváracia klapka medziprírubová |  |
| DN 200 | 2 |
| DN 150 | 7 |
| DN 125 | 4 |
| Spätné medziprírubové klapky |  |
| DN 150 | 2 |
| DN 125 | 1 |
| Filtre – prírubové |  |
| 1 |
| DN 125 | 1 |
| Gumové kompenzátory + príruby DN 100 – 8ks |  |
| DN 100 | 4 |
| Poistný ventil – otvárací pretlak 3 bar |  |
| DN 25 | 2 |
| Uzatváracie guľové závitové ventily |  |
| DN 25 | 8 |
| DN 20 | 33 |
| Vypúšťací kohút |  |
| DN 20 | 20 |
| Elektromagnetický ventil |  |
| + cievka 220/50 Hz/1f | 3 |
| Potrubie oceľové DIN 2248:1981, mat. 11369 |  |
| DN 200 | 30 m |
| DN 150 | 30 m |
| DN 125 | 30 m |
| DN 100 | 10 m |
| DN 25 | 25 m |
| DN 20 | 30 m |
| DN 15 | 20 m |
| Príruby |  |
| DN 200 | 2 sady |
| DN 150 | 9 sád |
| DN 125 | 7 sád |
| Kolená 90° (r=1,5d) |  |
| DN 150 | 24 |
| DN 125 | 24 |
| DN 25 | 52 |
| DN 10 | 48 |
| DN 15 | 51 |
| Redukcie |  |
| DN 150/100 | 4 |
| DN 125/100 | 4 |
| Objímky s gumenou vložkou |  |
| DN 200 | 24 |
| DN 100 | 4 |
| DN 25 | 19 |
| DN 20 | 23 |
| DN 15 | 15 |
| Objímky s parotesnou vložkou K-Flex ST hr. 25 mm |  |
| DN 200 | 24 |
| DN 150 | 16 |
| DN 125 | 8 |
| DN 100 | 8 |
| DN 32 | 20 |
| DN 25 | 20 |
| DN 20 | 20 |
| DN 15 | 20 |
| Parotesná izolácia Kaiflex ST hr. 25 |  |
| 25x219 – rola hr. 25 mm 6 bal. | 30 m |
| 25x150 – rola hr. 25 mm 3 bal. | 36 m |
| 25x125 (25x140) | 36 m |
| 25x100 (25x114) | 12 m |
| 25x25 (25x35) | 12 m |
| 25x20 (25x28) | 24 m |
| 25x15 (25x22) | 16 m |
| Potrubie HDPE 100 |  |
| 225x13,4 - 6ks 12 m potrubie | 100 m |
| 32x2,9 | 21112 m |
| Príruby pre HDPE 100 |  |
| 225x13,4/PN 16 | 1 |
| Kolená 90 HDPE 100 |  |
| 225x13,4 | 7 |
| 32x2,9 | 400 |
| Parotesná izolácia Kaiflex ST |  |
| 25x225 - doska | 100 m |
| Nemrznúca zmes |  |
| Nemrznúca zmes Polar EKO (99% PG) | 9000 l |
| Kontajner IBC 1000 litrov | 9 |

za cenu minimálne **99 900,--€,** s výškou zábezpeky 5%, t. j. **4995,--€.** Podmienkou zaradenia do súťaže je návrh na kúpu hnuteľností v celosti.

**III.**

**Časový plán súťaže**

1. **Vyhlásenie súťaže dňom: 01.07.2019**
2. Obhliadku hnuteľnosíi môžete vykonať v pracovných dňoch od pondelka do piatka, v čase od 8.00 do 14.00 h (tel. kontakt: 0911 624 834 Mgr. Štefan Žid).
3. **Ukončenie predkladania návrhov súťaže dňa: 30.08.2019 do 12,00 h.**
4. Vyhodnotenie návrhov súťaže sa uskutoční najneskôr do 2 mesiacov od ukončenia súťaže.
5. Oznámenie vybraného návrhu: do 10 dní od vyhodnotenia návrhov komisiou.
6. Uzatvorenie kúpnych zmlúv do 30 dní od vyhodnotenia návrhov komisiou.

**IV.**

**Podmienky obchodnej verejnej súťaže**

1. Obchodná verejná súťaž sa začína dňom zverejnenia vyhlásenia obchodnej verejnej súťaže na úradnej tabuli a webovom sídle Mesta Stará Ľubovňa dňa: 01.07.2019 a v regionálnej tlači.
2. Navrhovateľ môže predložiť najviac jeden návrh. Ak podá navrhovateľ viac návrhov, budú všetky zo súťaže vylúčené.
3. Forma podávania návrhov je písomná. Náležitosti návrhu sú v článku VII. týchto podmienok obchodnej verejnej súťaže.
4. Navrhovatelia môžu meniť, dopĺňať svoj návrh a odvolať ho do ukončenia lehoty na predkladanie ponúk v termínoch podľa článku III., odseku 3, týchto podmienok obchodnej verejnej súťaže**.**
5. Vyhlasovateľ Mesto Stará Ľubovňa ustanovenou komisiou vyhodnotí predložené návrhy najneskôr do 2 mesiacov odo dňa ukončenia predkladania návrhov súťaže.
6. Vyhlasovateľ písomne oboznámi ostatných navrhovateľov s výsledkom obchodnej verejnej súťaže do 15 dní od vyhodnotenia obchodnej verejnej súťaže.
7. Vyhlasovateľ si vyhradzuje právo odmietnuť všetky predložené návrhy, súťaž zrušiť, meniť podmienky súťaže, ukončiť súťaž ako neúspešnú alebo predĺžiť lehotu na predkladanie ponúk, predĺžiť lehotu na vyhlásenie výsledku súťaže.
8. Zmena podmienok súťaže sa vykoná spôsobom a  prostriedkami, tak ako bola vyhlásená.
9. Záujemca má možnosť nahliadnuť do výpisu uznesenia mestského zastupiteľstva, ktoré sa nachádzajú na Mestskom úrade v Starej Ľubovni, v úradných hodinách na oddelení správy majetku mesta.
10. Do súťaže nemožno zahrnúť návrh, ktorý sa predložil po lehote určenej v podmienkach súťaže.
11. V prípade zistenia nepravdivých údajov v súťažnom návrhu bude dotknutý navrhovateľ zo súťaže vylúčený a nebude jeho návrh hodnotený.
12. Navrhovateľ podaním ponuky potvrdzuje, že sa s predmetom obchodnej verejnej súťaže oboznámil, je mu stav predmetnej nehnuteľnosti dostatočne známy a taktiež bol ešte pred ukončením súťaže podrobne oboznámený s možnosťami budúceho využitia nehnuteľnosti.
13. Navrhovateľ nemá nárok na náhradu nákladov spojených s jeho účasťou v súťaži.
14. Nárok na úhradu nákladov spojených s účasťou na súťaži nevzniká ani účastníkovi, ktorý v súťaži zvíťazil.
15. Zábezpeka na predmet kúpy sa započítava ako úhrada časti kúpnej ceny, čím sa táto časť kúpnej ceny považuje za riadne zaplatenú zo strany kupujúceho predávajúcemu.

**V.**

**Podmienky predaja**

1. **Cena za hnuteľnosti bude uhradená najneskôr pri podpise zmluvy na číslo účtu: IBAN SK18 0900 0000 0050 4524 2831.**
2. V prípade nedodržania stanovených lehôt zo strany víťaza súťaže, vyhlasovateľ súťaže nebude viazaný povinnosťami vyplývajúcimi z tejto súťaže a bude oprávnený od prípadne už uzavretej kúpnej zmluvy odstúpiť a následne bude hnuteľnosť ponúknutá na odkúpenie záujemcovi, ktorý je nasledujúci po víťazovi v poradí určenom pri posudzovaní a vyhodnotení predložených návrhov.
3. **Navrhovateľ najneskôr pri podaní cenovej ponuky uhradí na číslo účtu: IBAN SK18 0900 0000 0050 4524 2831 finančnú zábezpeku z vyhlásenej ceny predmetu predaja uvedenú v čl. II. týchto podmienok.**
4. Finančná zábezpeka sa započítava pri realizácii kúpnej zmluvy do schválenej kúpnej ceny ako prvá splátka.

* Do poznámky k platbe prevodom na bankový účet uviesť: **„Technologické stroje, zariadenia a chladiaca technológia ľadu na zimný štadión“.**

1. Ostatným neúspešným súťažiacim sa finančná zábezpeka vráti do 10 pracovných dní od vyhlásenia výsledkov súťaže.
2. **V prípade, že víťaz obchodnej verejnej súťaže z akéhokoľvek dôvodu odstúpi od uzatvorenia kúpnej zmluvy, finančná zábezpeka prepadá v plnej výške v prospech vyhlasovateľa Mesta Stará Ľubovňa.**
3. Súťažiaci navrhovatelia pri podaní ponúk zaplatia **manipulačný poplatok v pokladni mestského úradu – prízemie alebo na účet mesta, číslo účtu IBAN SK18 0900 0000 0050 4524 2831 v sume 33,- €.** Fotokópiu dokladu súťažiaci nalepí na obálku predkladaného súťažného návrhu.

**VI.**

**Kritériá hodnotenia návrhov**

1. Jediným kritériom hodnotenia predložených návrhov je cena hnuteľností predložená navrhovateľom*.*
2. Víťazom obchodnej verejnej súťaže bude navrhovateľ najvhodnejšej ponuky, ktorej bude priradené poradie č.1. V poradí druhej najvhodnejšej ponuke sa priradí poradie č. 2. Takto bude postupované aj pri ďalších ponukách, ktorým bude priradené číslo podľa poradia.
3. V prípade rovnakej ponúknutej ceny za hnuteľnosti rozhodne skorší termín podania návrhu.
4. Víťaz obchodnej verejnej súťaže bude vyzvaný na uzatvorenie kúpnej zmluvy.
5. Účastníkom súťaže, ktorí v obchodnej verejnej súťaži neuspeli – umiestnili sa na druhom a ďalších miestach Mesto Stará Ľubovňa oznámi, že ich návrhy sa odmietli.
6. Súťaž je platná, ak sa na nej zúčastní najmenej jeden súťažiaci, ktorý splnil podmienky vyhlásenej obchodnej verejnej súťaže.

**VII.**

**Podanie ponuky/návrhu**

1. Návrhy do obchodnej verejnej súťaže sa posielajú v uzatvorenej obálke na adresu vyhlasovateľa :  ***Mesto Stará Ľubovňa***

***Mestský úrad v Starej Ľubovni***

***Obchodná č. 1***

***PSČ 064 01***

s viditeľným označením - textom :

**NEOTVÁRAŤ - NÁVRH NA ODKÚPENIE TECHNOLOGICKÝCH STROJOV, ZARIADENIA A CHLADIACEJ TECHNOLÓGIE ĽADU**

Navrhovateľ na obálke ďalej uvedie **názov hnuteľností podľa čl. II  týchto podmienok.** Poverený zamestnanec mesta – podateľňa vyznačí na obálke *„****Prijaté: poradie návrhu, dátum, čas a miesto prijatia návrhu spolu so svojím  podpisom****“.*

1. **Povinné náležitosti návrhu na odkúpenie :**
   1. presné označenie navrhovateľa
   * (fyzická osoba uvedie : meno, priezvisko, bydlisko, rodné číslo, tel. č., fyzická osoba,
   * podnikateľ a právnická osoba uvedie: názov, sídlo, IČO, konajúcu osobu / zástupcu, zápis v obchodnom registri, tel. č.)
   1. označenie hnuteľnosti (ich identifikácia),
   2. cenový návrh,
   3. doklad o uhradení zábezpeky,
   4. záväzok, že od vyhlasovateľa odkúpi hnuteľnosti v celosti za cenu ním navrhnutú, ktorú zaplatí najneskôr pri podpise kúpnej zmluvy,
   5. doklad o zaplatení manipulačného poplatku **33,- €,**
   6. ponuka/návrh musí byť podpísaný a datovaný (u právnickej osoby aj pečiatka a podpis konajúcej osoby).
   7. Súhlas so spracovaním osobných údajov v súlade s § 13 ods. 1 písm. b) Zákona č. 18/2018 Z. z. o ochrane osobných údajov a o zmene a doplnení niektorých zákonov za účelom prihlásenia sa do obchodnej verejnej súťaže a spracovanie osobných údajov nevyhnutné na plnenie zmluvy na dobu neurčitú.
2. V prípade, že návrh nebude spĺňať náležitosti vyššie uvedené, bude pri vyhodnocovaní ponúk zo súťaže vylúčený.

V Starej Ľubovni dňa

Zvesené: ..................

**PhDr. Ľuboš Tomko**

primátor mesta Stará Ľubovňa