

**MESTSKÝ ÚRAD STARÁ ĽUBOVŇA**

**Obchodná ul. č. 1, 064 01 Stará Ľubovňa**

**Všetkým poslancom MsZ**

Váš list číslo/zo dňa Naše číslo Vybavuje/linka/e-mail Stará Ľubovňa

2979/6319/2019 JUDr.Železníková/052 43 15 223 17.06.2019 katarina.zeleznikova@staralubovna.sk

**VEC**

**Vyhodnotenie pripomienok k návrhu VZN č. 47 o určení príspevku na čiastočnú úhradu nákladov v školách, v školských výchovno – vzdelávacích zariadeniach a na čiastočnú úhradu nákladov v školských účelových zariadeniach v zriaďovateľskej pôsobnosti mesta Stará Ľubovňa.**

V zmysle § 6 ods. 6 a ods. 7 Zákona č. 369/1990 Zb. o obecnom zriadení Vám predkladáme vyhodnotenie pripomienok k Všeobecne záväznému nariadeniu č. 47 o určení príspevku na čiastočnú úhradu nákladov v školách, v školských výchovno – vzdelávacích zariadeniach a na čiastočnú úhradu nákladov v školských účelových zariadeniach v zriaďovateľskej pôsobnosti mesta Stará Ľubovňa.

Dňa 04.06.2019 bol na úradnej tabuli mesta Stará Ľubovňa a na webovej stránke mesta zverejnený návrh zmeny VZN č. 47, čím začala plynúť 10 dňová lehota na pripomienkové konanie. Dátum ukončenia pripomienkového konania bol dňa 15.06.2019. V tejto lehote boli zaslané mestu Stará Ľubovňa na mailovú adresu [katarina.zeleznikova@staralubovna.sk](mailto:katarina.zeleznikova@staralubovna.sk) nasledovné pripomienky:

Dňa 07.06.2019 od p. Jaroslavy Novákovej – vedúcej ŠJ, ZŠ Za vodou 14, Stará Ľubovňa bola v zákonnej lehote zaslaná pripomienka:

,, *V bode 7 žiadam zrušiť poslednú vetu (Zákonný zástupca dieťaťa alebo žiaka, ktoré žije v rodine, ktorej sa poskytuje pomoc v hmotnej núdzi ................príspevok neuhrádza.)*

Zaslanú pripomienku zdôvodnila:

,,*Podľa zákona 245/20008 (školský zákon) § 140 ods. 12 zriaďovateľ* ***môže*** *rozhodnúť o znížení alebo odpustení príspevku zákonného zástupcu, ktorý predloží doklad o tom, že je poberateľom dávky v hmotnej núdzi, to však neplatí ak ide o deti a žiakov, ktorých sa poskytuje dotácia na základe osobitného predpisu a tu zákon v odvolávke uvádza poberanie dotácii podľa zákona 544/2010, do ktorého spadajú i dotácie na stravovanie. Teda od 01.09.2019 sa to nebude týkať všetkých žiakov ZŠ a táto veta bude pre rodiča žiaka ZŠ mätúca.*

*Je na zvážení Mesta, či upraví danú vetu, aby sa týkala len detí MŠ. Rodič dieťaťa v HN v MŠ ušetrí na režijných nákladoch za stravu pár €, ale pre vedúcu ŠJ vzniká ďalšia administratívna záťaž s osobitným účtovaním takejto stravy (a v súvislosti so stravovaní s dotáciami štátu jej pribudlo dosť) . Keďže dochádzka do MŠ nie je povinná a takýchto detí je len pár, nestačilo by, keby takéto dieťa bolo oslobodené len od poplatku za pobyt v MŠ?“*

*,,V bode 10 bod b) opraviť začiatok vety takto:*

*Neodobratú stravu v danom stravovacom dni, v ktorom sa dieťa zúčastnilo výchovno –vzdelávacej činnosti*

*Zdôvodnenie:*

*Zrejme ide len škriatka v texte a predpokladám, že Mesto chcelo zapracovať podmienku odhlasovania žiaka v súlade so zákonom 544/2010 o dotáciách v pôsobnosti ÚPSVaR, že žiak nemá nárok na dotáciu ak aj bol v škole, ale neodobral si obed.“*

V tomto prípade ide o tzv. písarskú chybu, na ktorú p. Nováková upozornila, a preto je potrebné opraviť v čl. 2 ods. 10 písm. a) slovo nezúčastnilo za slovo zúčastnilo, ktoré je správne.

**PaedDr. Eva Kollárová, v.r.**

Vedúca odd. školstva, kultúry,

športu a mládeže

navrhovateľ nariadenia