

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: VI/2019**

**Dňa:** 20.06.2019

**K bodu programu:** **č. 15**

**Názov materiálu: Informácia o prebiehajúcich súdnych sporoch Mesta Stará Ľubovňa**

**Materiál obsahuje**: Návrh uznesenia

Dôvodová správa

**Materiál predkladá:**  JUDr. Katarína Železníková

ved. odd. vnútornej správy a služieb obyvateľstva

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** JUDr. Katarína Železníková

ved. odd. vnútornej správy a služieb obyvateľstva

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**berie na vedomie**

informáciu o prebiehajúcich súdnych sporoch Mesta Stará Ľubovňa v zmysle predloženého návrhu.

**D ô v o d o v á s p r á v a**

Informácia o prebiehajúcich súdnych sporoch Mesta obsahuje súhrn čiastkových správ o súdnych sporoch Mesta Stará Ľubovňa. Na základe uvedeného Vám predkladáme zoznam prebiehajúcich „živých“ sporov, ktoré vedie mesto Stará Ľubovňa, resp. ktoré sú vedené proti mestu Stará Ľubovňa. Zoznam je rozdelený do troch častí, a to:

1. **Prebiehajúce exekučné konanie – nebytové priestory**
2. **Súdne spory vo veciach nebytových priestorov (vypratanie)**
3. **Prebiehajúce súdne spory – ostatné majetkové**

Zoznam sa skladá z nasledujúcich skutočností:

* proti komu je spor vedený, tj. meno a priezvisko, resp. obchodné meno, adresa nebytového priestoru,
* finančná čiastka alebo iný vymáhaný nárok,
* vecne a miestne príslušný kompetentný orgán,
* stav veci.

Podrobnejší komentár je uvedený pri každom jednotlivom prípade.

**A. Prebiehajúce exekučné konanie – nebytové priestory**

V prvej časti sa nachádzajú exekučné konania vo veciach nebytových priestorov. Jedná sa o podnikateľov (fyzické osoby alebo právnické osoby), ktorým vo väčšine prípadov nevyšli ich podnikateľské plány, a preto prestali platiť nájomné a za služby poskytované s užívaním nebytových priestorov. Aj tu je vymožiteľnosť nedoplatkov nízka, pretože títo podnikatelia väčšinou už nemajú majetok, na ktorý by súdny exekútor mohol viesť exekúciu. Celkovo v tejto časti vedie Mesto 10 prípadov, ktoré sú riešené exekučným konaním.

|  |  |  |  |  |  |
| --- | --- | --- | --- | --- | --- |
| **1.** | **Debet invest, IČO: 43 789 242**  **- NP Jednota** | **798,73 Eur + prísl.** | **Exekútorský úrad Stará Ľubovňa** | **Exekučné konanie od 08.10.2015, podnet na zastavenie exekúcie ex lege** | **0,0 Eur** |
| **2.** | **GNOZA spol.s r.o.**  **- NP Zdravot. Stredisko** | **637,82 Eur + prísl.** | **Exekútorský úrad Stará Ľubovňa** | **Upovedomenie o začatí exekúcie 30.06.2015** | **0,0 Eur** |
| **3.** | **Ing. Lutz František,**  **- NP Jednota** | **268,05 Eur + prísl.** | **Exekútorský úrad Stará Ľubovňa** | **Upovedomenie o začatí exekúcie 30.06.2015** | **0,0 Eur** |
| **4.** | **CAMPANA s.r.o., IČO: 44922272**  **- zaplatiť žalobcovi 1 500 Eur s prísl. za nedodaný zvon do stredovekého tábora** | **1 500,00 Eur + prísl.** | **Exekútorský úrad Stará Ľubovňa** | **Upovedomenie o začatí exekúcie 29.07.2016** | **890,00 Eur** |
| **5.** | **Wioleta Wanda Marcin**  **- NP OD Družba** | **373,24 Eur + prísl.** | **Exekútorský úrad Humenné** | **Upovedomenie o začatí exekúcie 11.02.2019** | **0,0 Eur** |
| **6.** | **Anna Dragannová**  **- NP Kultúrny dom** | **1 503,46 Eur + prísl.** | **Exekútorský úrad Vranov nad Topľou** | **Upovedomenie o začatí exekúcie 14.02.2019** |  |
| **7.** | **Fobos SWM energy**  **- NP Nám. sv. Mikuláša 2** | **1 350,00 Eur + prísl.** | **Exekútorský úrad Prešov** | **Upovedomenie o začatí exekúcie 31.05.2019** |  |
| **8.** | **SWM holding**  **- NP Nám. sv. Mikuláša 2** | **1 290,00 Eur + prísl.** | **Exekučný návrh Poprad** | **Upovedomenie o začatí exekúcie 23.04.2019** |  |
| **9.** | **ANCOM s.r.o.**  **- NP Nám. sv. Mikuláša č. 24** | **1 695,00 Eur + prísl.** | **Exekučný návrh** | **Upovedomenie o začatí exekúcie** |  |
| **10.** | **PPKE, s.r.o.** | **432,52 Eur + prísl.** | **Exekútorský úrad Trebišov** | **Upovedomenie o začatí exekúcie 10.04.2019** |  |

Mesto Stará Ľubovňa vyžiadalo dňa 23.04.2019 správu o stave vymáhania ,, starších“ pohľadávok od Exekútorského úradu Stará Ľubovňa, JUDr. Dušan Kormaník. Následne exekútorský úrad Mestu oznámil, že:

1. dňa 14.06.2016 vydal Exekútorský úrad podnet na zastavenie exekúcie ex – lege proti povinnému **DEBET INVEST s.r.o., IČO 43 789 242**.
2. Napriek opakovaným zisťovaniam zexekovateľného majetku vo vlastníctve povinného **GNOZA spol. s r.o., IČO: 36488666** sa nepodarilo takýto majetok zistiť, a preto exekútor nemohol vykonať exekúciu žiadnym zo spôsobov upravených v Exekučnom poriadku. Ďalej exekútor v liste uviedol, že voči povinnému je vedených ďalších 7 exekučných konaní, evidovaných na daňovom nedoplatku 1 637,60 Eur a dlh sociálneho poistenia v sume 29 366,25 Eur nie je predpoklad úspešného vymoženia vymáhanej pohľadávky, a preto predmetnej exekučnej veci podá súdu podnet na zastavenie exekúcie pre nemajetnosť.
3. Za účelom zexekvovania nehnuteľného majetku na majetok povinného **Ing. Františka Lutza** zriadil exekučné záložné právo nehnuteľností, avšak uviedol, že k predaju nehnuteľnosti nepristúpil z dôvodu prednostného práva iného exekútora, resp. iného veriteľa. Ďalej uviedol, že bude vykonávať ďalšie úkony za účelom zisťovania majetku v jeho vlastníctve pre úspešné vymoženie vymáhanej pohľadávky.
4. Dňa 29.07.2016 bolo Mesto upovedomené o začatí exekúcie spoločnosti **CAMPANA, s.r.o., IČO: 44922272**, žalovaný od tohto času pravidelne dlžnú sumu exekútorovi uhrádza. Vymoženú dlžnú sumu exekútor poukazuje na účet Mesta, momentálne v celkovej výške 890,00 Eur.
5. Dňa 11.02.2019 bolo Mestu doručené upovedomenie o začatí exekúcie povinnej **Wioleta Wanda Marcin.** Dňa 06.05.2019 Exekútorský úrad Humenné zaslal správu o zisťovaní majetku povinného, v ktorej uviedol, že k dnešnému dňu nevymohol žiadnu sumu pre nemajetnosť povinnej.

K ostatným exekúciám, ktoré sú uvedené v tabuľke budú exekútori zasielať správu, avšak vždy po 3 mesiacoch od upovedomenia o začatí exekúcie.

**B. Súdne spory vo veciach nebytových priestorov (vypratanie)**

V tejto časti je uvedené súdne konanie o vypratanie nebytových priestorov. Právne zastúpenie: JUDr. Katarína Železníková, zamestnanec mesta.

Dňa 11.12.2018 bola Mestom Stará Ľubovňa ako žalobcom podaná žaloba o vypratanie nebytového priestoru proti žalovanému **FOBOS SWM energy, s.r.o.,** konateľom ktorej je Ing. Viliam Švec v právnej veci vedenej na Okresnom súde Stará Ľubovňa pod sp. zn. 3C/15/2018. Dňa 29.05.2019 bolo Okresným súdom vytýčené 1. pojednávanie, na ktorom súd vyniesol rozsudok, že žalovaný je povinný vypratať nebytové priestory nachádzajúce sa na Námestí sv. Mikuláša 2, Stará Ľubovňa do 3 dní od právoplatnosti rozsudku.

**C. Prebiehajúce súdne spory – ostatné majetkové**

V tretej časti sú uvedené ostatné súdne spory- obchodné majetkové veci, náhrady škody a ušlého zisku, určovanie vlastníckych práv a pod.

|  |  |  |  |  |  |
| --- | --- | --- | --- | --- | --- |
| **1.** | **Žalobca: Gurman s.r.o.,**  **Žalovaný: Mesto Stará Ľubovňa** | **Náhrada škody vo výške 46 416,00 Eur** | **Žaloba podaná dňa 24.10.2018** | **Okresný súd St. Ľubovňa** | **Vytýčené pojednávanie na 18.04.2019, odročené na 11.07.2019** |
| **2.** | **Žalobca: František Barnovský, Mgr. Anna Barnovská**  **Žalovaný: Mesto SL** | **Žaloba o preskúmanie zákonnosti rozhodnutia a postupu žalovaného** | **Žaloba podaná dňa 03.12.2018** | **Krajský súd Prešov** | **Doposiaľ nevytýčené pojednávanie** |
| **3.** | **Žalobca: JUDr. Michal Dic**  **Žalovaný: Mesto SL** | **Žaloba o zaplatenie 28 908,00,- Eur s prísl.** | **Žaloba podaná dňa 28.12.2017** | **Okresný súd St. Ľubovňa** | **Vytýčené pojednávanie: 13.06.2019** |
| **4.** | **Žalobca: Katarína Dicová, JUD. Michal Dic**  **Žalovaný: Mesto SL** | **Žaloba o zaplatenie 12 563,30,- Eur s prísl.** | **Žaloba podaná dňa 29.05.2015** | **Okresný súd St. Ľubovňa, Krajský súd Prešov** | **Rozsudok Okresného súdu – 11.05.2018**  **Uznesenie Krajského súdu Prešov – 18.12.2018** |
| **5.** | **Žalobca: Pozemkové spoločenstvo občanov obce**  **Žalovaný: Mesto SL** | **Žaloba na určenie vlastníckeho práva** | **Žaloba podaná dňa 29.11.2013** | **OS Stará Ľubovňa** | **Rozsudok OS SL 12.02.2018**  **Podané odvolanie - 01.03.2018** |
| **6.** | **Žalobca: Poradňa pre občianske a ľudské práva, IČO: 37867270**  **Žalovaný: Mesto SL** | **Antidiskriminačná žaloba – porušenie zásady rovnakého zaobchádzania** | **Žaloba podaná dňa 04.05.2015** | **Okresný súd Bratislava III.** | **Rozsudok OS Bratislava III. 06.10.2016**  **Podané odvolanie dňa 23.12.2016** |

1. Žaloba v právnej veci Gurman, s.r.o. **o náhradu škody 46 416,00 Eur s príslušenstvom** (sp. zn. 2C/47/2018) podaná na Okresnom súde v Starej Ľubovni dňa 24.10.2018. **Predmetom žaloby je majetkové plnenie.** Právna vec nie je k dnešnému dňu ukončená, prvé pojednávanie je vytýčené na 11.07.2019. Právne zastúpenie: JUDr. Katarína Železníková, zamestnanec mesta. Žalobu o náhradu škody vo výške 46 416,00 Eur na Mesto Stará Ľubovňa (ako strana žalovaná) zaslala spoločnosť GURMAN, s.r.o., IČO: 31731197 prostredníctvom súdu dňa 24.10.2018. Mesto Stará Ľubovňa a spoločnosť Gurman s.r.o. uzatvorili dňa 09.05.2014 zmluvu o nájme nehnuteľností – pozemku, č. par. CKN 2858/9, ktoré vzniklo na základe geometrického plánu č. 115/2014 na oddelenie pozemku par. č. CKN 2858/1  na 100m2 na dobu 10 rokov (ide o pozemok oproti Tatranskej škôlke vedľa chodníka a cesty, pri OD Družbe). Spoločnosť Gurman s.r.o.  chcela na prenajatom pozemku CKN 2858/9  poskytovať podnikateľskú činnosť v oblasti obchodu a služieb. Avšak od podpisu zmluvy tento pozemok nevyužívala až v roku 2017 zaslala žiadosť o vyjadrenie sa k projektovej dokumentácii stavby predajňa 1. Day. Súčasťou tejto dokumentácie bola aj architektonická štúdia a zastavaná plocha stavby bola na viac ako 99m2. Mesto Stará Ľubovňa vydalo spoločnosti nesúhlasné stanovisko k stavbe, pretože nedodržala zastavanosť územia v zmysle územného plánu Mesta. Keďže im Mesto nevydalo súhlasné stanovisko, ani ďalšie podklady k stavbe, tak si spoločnosť Gurman s.r.o. nárokuje ušlý zisk. Právna vec nie je k dnešnému dňu ukončená.
2. **Žaloba v právnej veci** žalobcov: František Barnovský a Mgr Anna Barnovská, právne zastúpení JUDr. Martou Konkoľovou proti žalovanému Mesto Stará Ľubovňa **o preskúmanie zákonnosti rozhodnutia a postupu žalovaného,** vedená pod sp. zn. súdu 8Sa/50/2018zo dňa 03.12.2018. **Predmetom žaloby nie je majetkové plnenie.** Právna vec nie je k dnešnému dňu ukončená.
3. **Žaloba v právnej veci** žalobcu: Mgr. Michal Dic, právne zastúpený JUDr. Michal Dic proti žalovanému Mesto Stará Ľubovňa **o zaplatenie 28 908,00 Eur s príslušenstvom**, vedená pod sp. zn. 6C/132/2017 na Okresnom súde Stará Ľubovňa. Žalobca podanou žalobou žiada Mesto Stará Ľubovňa o zaplatenie 28 908,00 Eur za nájom pozemkov, ktoré sa nachádzajú pred a pod Domom kultúry, ktorého je vlastníkom, a to na par. reg. E KN č. 821 o výmere 396 m2. Na základe plnomocenstva a Mandátnej zmluvy je Mesto Stará Ľubovňa v tomto súdom spore zastupované JUDr. Vladimírom Dlugolinským. **Predmetom žaloby je majetkové plnenie.** Právna vec nie je k dnešnému dňu ukončená.
4. **Žaloba v právnej veci** žalobcov: Katarína Dicová a JUDr. Michal Dic, právne zastúpená JUDr. Michal Dic proti žalovanému Mesto Stará Ľubovňa **o zaplatenie 12 563,30 Eur s príslušenstvom**, vedená pod sp. zn. 7C/299/2015 na Okresnom súde Stará Ľubovňa. Žalobcovia podanou žalobou žiadajú Mesto Stará Ľubovňa o zaplatenie 12 563,30 za nájom pozemkov, ktoré sa nachádzajú pred a pod Domom kultúry, ktorého sú bezpodieloví spoluvlastníci (par.č. 822/2 o výmere 153 m2).Spoluvlastníctvo žalobcov je v podiele 18/24, čo predstavuje výmeru 114,75 m2. Na základe plnomocenstva a Mandátnej zmluvy je Mesto Stará Ľubovňa v tomto súdom spore zastupované JUDr. Vladimírom Dlugolinským. Krajský súd Prešov dňa 18.12.2018 uznesením zrušil rozsudok súdu 1.stupňa a vec vrátil Okresnému súdu na ďalšie konanie. **Predmetom žaloby je majetkové plnenie.** Právna vec nie je k dnešnému dňu ukončená.
5. **Žaloba v právnej veci** žalobcu: Pozemkové spoločenstvo občanov obce, právne zastúpený JUDr. Matou Konkoľovou proti žalovanému Mesto Stará Ľubovňa **na určenie vlastníckeho práva**, vedená pod sp. zn. 5C/245/2013 na Okresnom súde Stará Ľubovňa. Okresný súd Stará Ľubovňa vydal dňa 12.02.2018 rozsudok, v ktorom súd žalobu zamietol, zrušil predbežné opatrenie nariadené Krajským súdom v Prešove zo dňa 30.11.2015. Na základe plnomocenstva a Mandátnej zmluvy je Mesto Stará Ľubovňa v tomto súdom spore zastupované JUDr. Štefanom Rybovičom. **Predmetom žaloby je majetkové plnenie.** Právna vec nie je k dnešnému dňu ukončená.
6. **Žaloba v právnej veci** žalobcu: Poradňa pre občianske a ľudské práva, IČO: 37867270, právne zastúpený JUDr. Vandou Durbákovou proti žalovanému Mesto Stará Ľubovňa **porušenia zásady rovnakého zaobchádzania – antidiskriminačná žaloba**, vedená pod sp. zn. 11C/351/2015 na Okresnom súde Bratislava III. Okresný súd Bratislava III. vydal dňa 06.10.2016 rozsudok, v ktorom podanú žalobu žalobcov zamietol. Žalobcovia podali dňa 23.12.2016 odvolanie, doposiaľ nebolo vytýčené pojednávanie. Na základe poverenia Mesto Stará Ľubovňa v tomto súdom spore je zastupované zamestnancom Mesta JUDr. Katarínou Železníkovou. **Predmetom žaloby nie je majetkové plnenie.** Právna vec nie je k dnešnému dňu ukončená.